તાલાલા :તાલાલા પંથકના બોરવાવગીર – વિરપુરગીર – ગલીયાવડગીર – પીપળવા ગીર – ઘુસીયા ગીર – ગુંદરગીર – ધામણવા અને તાલાલા ગીર સહિત નવ ગામના ખેડૂતોને ઉનાળું ફસલ માટે સિંચાઇ સમીતીની ભલામણ પ્રમાણે સિંચાઇ વિભાગ દ્વારા નવ ગામના ખેડૂતોને પાંચ પાણી આપવા નિર્ણય કરી આ અંગેની જાહેરાત કરતા નવગામના ખેડૂતોએ તાલાલાગીર ખાતેની સિંચાઇ વિભાગની કચેરીમાં ઉનાળુ સિંચાઇ માટેના પાણીની માંગણી કરતા ફોર્મ ભરી સિંચાઇના પાણીના પૈસા પણ ભરી દીધા છતાં પણ સિંચાઇ વિભાગ નવ ગામના ખેડૂતોને સમયસર સિંચાઇ માટે પાણી આપવામાં નીષ્ફળ જતાં પાણીના અભાવે ખેડૂતોનો ઉભો પાક સુકાઇને નાસ પામ્યો હોય આ અંગે તાકીદે સર્વે કરાવી ખેડૂતોનો નાસ પામેલ ઉનાળુ પાકનું વળતર ચુકવવા ગુજરાત જનઅધિકારી મંચના પ્રમુખ પ્રવીણ રામે માંગણી કરી છે.